Diari Oficial de la Generalitat Valenciana


Sumari del DOGV 3997, del 11-05-2001 (2001/3591)

ORDRE de 26 de març de 2001, de la Conselleria de Cultura i Educació, per la qual es publica el Llibre de Qualificacions del Grau Mitjà dels Ensenyaments de Dansa de la Comunitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3997

Data del DOGV
:   11-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3591


Data del document
:   26-03-2001

Organisme emissor
:   Conselleria de Cultura i Educació

Tipus de document
:   Ordre

Correcció d'errades

Anàlisi jurídica

 Descriptors 

:   * legislació
    * avaluació de coneixements
    * educació artística
    * espectacles

ORDRE de 26 de març de 2001, de la Conselleria de Cultura i Educació, per la qual es publica el Llibre de Qualificacions del Grau Mitjà dels Ensenyaments de Dansa de la Comunitat Valenciana. [2001/3591]
  
La Llei Orgànica 1/1990, de 3 d'octubre, d'Ordenació General del Sistema Educatiu determina, en l'article 4.2, que el govern fixarà els aspectes bàsics del currículum que constituiran els ensenyaments mínims, a fi de garantir una formació comuna de tot l'alumnat i la validesa dels títols corresponents.
  
El Reial Decret 1.254/1997, de 24 de juliol (Boletín Oficial del Estado de 4 de setembre), establix els aspectes bàsics del currículum del grau mitjà dels ensenyaments de Dansa.
  
L'Ordre del Ministeri d'Educació i Ciència de 17 de novembre de 1997 (Boletín Oficial del Estado de 28 de novembre) establix els elements bàsics dels informes d'avaluació del grau mitjà dels ensenyaments de Dansa regulats per la LOGSE, així com els requisits formals derivats del procés d'avaluació que són necessaris per a garantir la mobilitat de l'alumnat.
  
La dita ordre, en la disposició tercera, punt dos, encarrega a les administracions educatives que tenen competències plenes en matèria d'educació l'edició del Llibre de Qualificacions del grau mitjà dels ensenyaments de Dansa, segons el model, annex I, i característiques de l'annex II de dita Ordre, així com el procediment de sol·licitud i registre.
  
La dita ordre, en la seua disposició sexta, reconeix que en les comunitats autònomes on la llengua pròpia estiga reconeguda estatutàriament de manera oficial, el Llibre de Qualificacions del grau mitjà dels ensenyaments de Dansa, podrà ser redactat en la llengua pròpia i, en tot cas, haurà d'entregar-se de manera bilingüe quan ho sol.licite l'alumnat i quan el llibre haja de tindre efectes fora de l'àmbit de la Comunitat.
  
Per tot això,
  
ORDENE
  
Primer
  
El Llibre de Qualificacions del grau mitjà dels ensenyaments de Dansa, en l'àmbit de la Comunitat Valenciana, és el publicat com a annex I de la present ordre.
  
Segon
  
La Conselleria de Cultura i Educació editarà els llibres de qualificacions del grau mitjà dels ensenyaments de Dansa atenent les característiques tècniques establides en l'annex II de la present Ordre.
  
Tercer
  
La Direcció General de Centres Docents regularà el procediment de sol.licitud i registre dels citats llibres.
  
Disposició final
  
S'autoritza la Direcció General de Centres Docents perquè, en l'àmbit de les seues competències, dicte les resolucions necessàries per a l'aplicació i desenrotllament de la present ordre.
  
València, 26 de març de 2001
  
El conseller de Cultura i Educació,
  
MANUEL TARANCÓN FANDOS